section_heading: Novosadska deklaracija
paragraph_text: Upravo to je Tomiću poslužilo da prikrije svoje stvarne planove priključenja toga teritorija izravno Srbiji, a u stvarnosti to je već ranije učinila srpska vojska zauzimajući taj teritorij i izbijajući na zamišljenu sjeveroistočnu crtu novih srpskih zemalja Maros-Baja-Subotica-Pečuh. Stoga Velika narodna skupština nije ništa drugo nego povijesni falsifikat, jer se veliki dio stanovništva nije o tome aktu niti mogao izjasniti dok je drugi dio bio iznimno izmanipuliran od strane Jaše Tomića. Ne treba zaboraviti i činjenicu kako tijekom trijanonskih pregovora predstavnici srbijanske vlade nisu bili u potpunosti zainteresirani za cijeli teritorij Baranje i Bačke te je i sam ministar i kasniji premijer Nikola Pašić tada izjavio: "dosta je Latina" (misleći pritom na katolike - bunjevačke Hrvate), što zorno svjedoči da je on već tada osjećao ugrozu od toga nesrpskog stanovništva Bačke i Baranje u pogledu ostvarenja srpskih političkih ciljeva.<ref>Priča o Baranji, Bačkoj i Banatu i njihovom pripajanju Srbiji dobila je kraj mirovnim sporazumima iz 1919. i 1920. godine kada je međunarodna zajednica naređila Srbiji vraćanje Pečuha Mađarskoj i Temišvara Rumunjskoj tako da na teritoriju danom Jugoslaviji Srbi ipak čine relativnu većinu. Međunarodni znanstveni skup "Jugoistočna Europa 1918.-1995."